فاروق حمید

فاروق حمید (3 مارچ 1945ء - 3 اپریل 2025ء) ایک پاکستانی کرکٹ کھلاڑی تھے۔ انھوں نے پاکستان کی طرف سے 1 ٹیسٹ میچ کھیلا ان کے کزن خالد عزیز بھی پاکستان میں اول درجہ کرکٹ کھلاڑی اور ٹیسٹ امپائر تھے۔ فاروق حمید کی بہن طاہرہ حامد نے 1978ء میں پاکستان خواتین کرکٹ ایسوسی ایشن کے قیام میں مدد کی جس کی وہ افتتاحی سیکرٹری بھی تھیں۔ فاروق حمید نے پاکستان کے ساتھ ساتھ لاہور اور پاکستان انٹر نیشنل ائیر لائنز کے لیے بھی کرکٹ کھیلی۔ وہ سیدھے ہاتھ کے بلے باز اور سیدھے ہاتھ کے ہی تیز باولر تھے۔

 پیشہ ورانہ زندگی 
دائیں ہاتھ کے اوپننگ گیندباز، فاروق حمید نے 1961-62ء میں اول درجہ کی شروعات کیا اور 1963ء میں پاکستان ایگلٹس کے ساتھ انگلینڈ کا دورہ کیا ان کی فرسٹ کلاس گیندبازی کے بہترین اعداد و شمار 1964-65ء میں ویلنگٹن کے خلاف میچ میں سامنے آئے جب انھوں نے 16 کے عوض 7 وکٹ لے کر ویلنگٹن کو 53 رنز پر آؤٹ کرنے میں اہم کردار ادا کیا۔1967-68ء میں انھوں نے پی آئی اے کی طرف سے پشاور کے خلاف کھیلتے ہوئے 30 کے عوض 5 اور 20 کے عوض 5 وکٹ لیے۔ اس وقت کے اعتبار سے یہ ایک مناسب پرفارمنس تھی جسے خوب سراہا گیاhttps://www.espncricinfo.com/player/farooq-hamid-40089

 ٹیسٹ کرکٹ میں آمد 
انھوں نے 1964-65ء میں پاکستان ٹیم کے ساتھ آسٹریلیا اور نیوزی لینڈ کا دورہ کیا اور میلبورن کرکٹ گراونڈ میں آسٹریلیا کے خلاف اپنا واحد ٹیسٹ کھیلا۔ ان کی واحد ٹیسٹ وکٹ ایان چیپل کی تھی جو اتفاق سے اپنا پہلا ٹیسٹ میچ کھیل رہے تھے۔ اگرچہ وہ اپنے اکلوتے ٹیسٹ میں توقعات پر پورا نہ اتر سکے تاہم انھوں نے 1969-70ء کے سیزن تک پاکستان میں فرسٹ کلاس کرکٹ کھیلنا جاری رکھا۔

 اعداد و شمار 
فاروق حمید نے 1 ٹیسٹ میچ کی 2 اننگز میں 3 رنز بنائے جس میں 3 ان کا سب سے زیادہ سکور تھا۔ یہ رنز 1.50 کی اوسط سے بنائے گئے جبکہ 43 فرسٹ کلاس میچوں کی 54 اننگز میں 12 بار ناٹ آئوٹ رہ کر انھوں نے 546 رنز بنائے۔ 38 ان کا بہترین سکور تھا 13.00 کی اوسط سے بنائے۔ انھوں نے ٹیسٹ کرکٹ میں 107 رنز کے عوض 1 وکٹ حاصل کی۔

 وفات 
فاروق حمید کی وفات 3 اپریل 2025ء کو 80 سال اور 31 دن کی عمر میں ہوئی۔

 مزید دیکھیے 
 کرکٹ
 ٹیسٹ کرکٹ
 پاکستان کے ٹیسٹ کرکٹ کھلاڑی

 حوالہ جات 

زمرہ:پاکستان انٹرنیشنل ایئر لائنز بی کے کرکٹ کھلاڑی
زمرہ:پاکستان انٹرنیشنل ایئر لائنز کے کرکٹ کھلاڑی
زمرہ:پاکستان ایگلٹس کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستان کے کرکٹ کھلاڑی
زمرہ:سنٹرل زون (پاکستان) کے کرکٹ کھلاڑی
زمرہ:لاہور اے کے کرکٹ کھلاڑی
زمرہ:لاہور سے کرکٹ کھلاڑی
زمرہ:لاہور کے کھلاڑی
زمرہ:لاہور کے کرکٹ کھلاڑی
زمرہ:لاہور گرینز کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:1945ء کی پیدائشیں

زمرہ:2025ء کی وفیات
زمرہ:3 اپریل کی وفیات